স্টাফ রিপোর্টার: রাজধানীর ফার্মগেট সংলগ্ন ইন্দিরা রোডের বাসায় মা-ছেলেকে নৃশংসভাবে খুন করেছে দুর্বৃত্তরা। ছেলে মিল্টন রোজারিও (৩০)-কে গলা কেটে ও মা ভার্জিয়ানা রোজারিও (৫৫)-কে শ্বাসরোধ করে খুন করা হয়। গতকাল সন্ধ্যায় পুলিশ ঘটনাস্থল থেকে লাশ উদ্ধার করে ঢাকা মেডিকেল কলেজ হাসপাতাল মর্গে পাঠায়। কি কারণে কারা খুন করেছে-এ সম্পর্কে পুলিশ তা নিশ্চিত হতে পারেনি। তবে শেরেবাংলা নগর থানার ওসি রিয়াজ হোসেন জানান, ফ্লাট বিক্রির টাকাকে কেন্দ্র করে তাদের খুন করা  হতে পারে।